"20 de teroriști au fost eliminați până acum în spitalul Shifa în mai multe confruntări, iar zeci de suspecți capturați sunt acum audiați", a anunțat armata israeliană.
Armata mai precizează că în interiorul spitalului a găsit arme și fonduri care aparțin grupării Hamas.
Între cei 20 de palestieni uciși luni în timpul operațiunii se numără Fa'aq Mabhouh, șeful pentru securitate internă al Hamas, potrivit armatei. El era responsabil, printre altele, de organizarea operațiunilor Hamas în Fâșia Gaza.
Mabhouh era înarmat și se ascundea într-una din camerele din interiorul spitalului, iar în camera de lângă se aflau numeroase arme.
Unul din cele mai mare spitale din Gaza, Al Shifa se numără printre puținele facilități medicale încă funcționabile.
Negocierile pentru un armistițiu în Gaza au fost reluate luni când o delegație israeliană, condusă de șeful Mossad, a mers în Qatar. Ambele tabere negociază un armistițiu de șase săptămâni în timpul căruia 40 de ostatici să fie eliberați la schimb pentru sute de prizonieri palestinieni.
Israelul a transmis că nu va discuta decât despre o pauză temporară a luptelor, în timp ce Hamas a precizat că nu va elibera ostatici fără un acord pentru încheierea războiului.